b'\n_START_ARTICLE_\nK\xc3\xa4\xc3\xa4nteisosmoosi\n_START_PARAGRAPH_\nK\xc3\xa4\xc3\xa4nteisosmoosi (eng. Reverse Osmosis, RO) on prosessi, jossa paineen avulla pakotetaan liuotin (yleens\xc3\xa4 puhdas vesi) liikkumaan puolil\xc3\xa4p\xc3\xa4isev\xc3\xa4n kalvon l\xc3\xa4pi v\xc3\xa4kev\xc3\xa4mm\xc3\xa4st\xc3\xa4 liuoksesta laimeampaan p\xc3\xa4in, eli osmoosiin n\xc3\xa4hden v\xc3\xa4\xc3\xa4r\xc3\xa4\xc3\xa4n suuntaan. K\xc3\xa4\xc3\xa4nteisosmoosia on k\xc3\xa4ytetty 1970-luvulta asti veden puhdistamiseen, sek\xc3\xa4 suolattoman veden tekemiseen merivedest\xc3\xa4, ett\xc3\xa4 erityisen puhtaan veden valmistamiseen l\xc3\xa4\xc3\xa4ketieteen, teollisuuden ja muihin tarpeisiin. Sen avulla voidaan my\xc3\xb6s  tehd\xc3\xa4 tiivisteit\xc3\xa4 esimerkiksi tuoremehusta ilman kuumentamista. _NEWLINE_Puhtaan veden erottamista merivedest\xc3\xa4 varten tarvitaan paine, joka on suurempi kuin meriveden aiheuttama osmoottinen paine. Se on noin 29 kPa. K\xc3\xa4\xc3\xa4nteisosmoosilaitteistolla saadaan 95\xc2\xa0% suoloista pois. Se riitt\xc3\xa4\xc3\xa4 hyvin esimerkiksi veneilij\xc3\xb6iden juomavesitarpeisiin._NEWLINE_Sotkamossa sijaitseva Talvivaaran kaivos on teollisessa mitassa k\xc3\xa4\xc3\xa4nteisosmoosia prosessivesiens\xc3\xa4 hallintaan k\xc3\xa4ytt\xc3\xa4v\xc3\xa4 kemianteollisuuslaitos.'